Diari Oficial de la Generalitat Valenciana


Sumari del DOGV 6395, del 11-11-2010 (2010/12901)

RESOLUCIÓ de 5 de novembre de 2010, de la Direcció General d'Administració Autonòmica, per la qual s'adjudiquen destinacions als participants en el concurs general de trasllats número 37/2010-L per a la provisió de llocs de treball de naturalesa laboral, grup E, amb mobilitat horitzontal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6395

Data del DOGV
:   11-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12040


Data del document
:   05-11-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 5 de novembre de 2010, de la Direcció General d'Administració Autonòmica, per la qual s'adjudiquen destinacions als participants en el concurs general de trasllats número 37/2010-L per a la provisió de llocs de treball de naturalesa laboral, grup E, amb mobilitat horitzontal. [2010/12691]
Per la Resolució de 23 de març de 2010, de la Direcció General d'Administració Autonòmica, es va convocar el concurs general de trasllats número 37/2010-L, per a la provisió de llocs de treball de naturalesa laboral, grup E, amb mobilitat horitzontal (DOCV número 6235, de 29 de març de 2010).
Mitjançant la Resolució de 25 d'agost de 2010, de la mateixa Direcció General, publicada en el Diari Oficial de la Comunitat Valenciana número 6347, de 3 de setembre de 2010, es va ampliar el termini establit per a resoldre la convocatòria de l'esmentat concurs de general de trasllats.
Finalitzada l'avaluació dels mèrits del personal participant i la resta de tràmits d'execució de la convocatòria, la comissió de valoració va formular proposta definitiva d'adjudicació, en compliment del que preveu la base vuitena de l'esmentada convocatòria.
En conseqüència, en exercici de les competències atribuïdes a aquesta Direcció General per l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer. Adjudicació dels llocs de treball
Fer públiques les puntuacions obtingudes per les persones participants en el concurs general de trasllats número 37/2010-L, i adjudicar amb destinació definitiva els llocs de treball relacionats en l'annex de la present resolució.
Segon. Curs d'adaptació
De conformitat amb la base dotzena de la convocatòria, el personal que, amb motiu de la resolució del concurs, obtinga una destinació corresponent a categoria professional diferent de la seua procedència, haurà de superar un curs d'adaptació, que serà convocat mitjançant una resolució d'aquesta Direcció General, publicada en el Diari Oficial de la Comunitat Valenciana. La no-assistència o superació del mencionat curs impedirà l'adquisició de la categoria professional i, en conseqüència, l'obtenció de la titularitat del lloc adjudicat, sense que se'n derive cap dret per a tercers interessats.
Tercer. Cessaments
El personal que ocupa lloc de treball i ha obtingut destinació en el present concurs, cessarà d'ofici el dia 14 de desembre de 2010.
Igualment, cessarà d'ofici el 14 de desembre de 2010 el personal que estiga ocupant un lloc de treball adjudicat en el present concurs.
No obstant el que disposa l'apartat anterior, en el supòsit de no formalitzar la persona adjudicatària la presa de possessió, no es produirà el cessament del personal que ocupe lloc, bé amb destinació provisional o com a personal laboral temporal.
Quart. Preses de possessió
L'acte de presa de possessió, a què queda convocat tot el personal relacionat en l'annex de la present resolució, tindrà lloc el 15 de desembre de 2010, a les 10.00 hores, segons la província en què hagen obtingut destinació, a les seus següents:
a) Direcció Territorial de la Conselleria de Justícia, Interior i Administracions Públiques a Alacant, Rambla Méndez Núñez, 41 (Torre Generalitat) 03874 Alacant.
b) Direcció Territorial de la Conselleria de Justícia, Interior i Administracions Públiques a Castelló, c/ Major, 78, 12581 Castelló de la Plana.
c) Conselleria de Justícia, Interior i Administracions Públiques, Direcció General d'Administració Autonòmica, Servei de Provisió de Llocs, c/ Miquelet, núm. 5, 2n, 46161 València.
Els efectes econòmics i administratius de la presa de possessió seran del dia de la presa de possessió.
Cinqué. Recursos
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.
València, 5 de novembre de 2010.- La directora general d'Administració Autonòmica: Carmela Cots Soler.